CK:ได้ประโยชน์งานเมกะโปรเจ็กต์มากซื้อ Top Pick ในกลุ่มรับเหมาก่อสร้าง
CK:คงคำแนะนำ ซื้อ ราคาพื้นฐานก็คงไว้เช่นกันที่ 40.00 บาทซึ่งประเมินด้วยวิธี SOP (sum of parts) คาดว่าบริษัทจะได้รับประโยชน์จากการได้งานเมกะโปรเจ็กต์ที่จะเปิดประมูลเพิ่มอีกเป็นจำนวนมาก เพราะบริษัทมีประสบการณ์และความสามารถสูง และมี synergy กับบริษัทในกลุ่มคือ BEM, CKP และ TTW ถือว่า CK เป็น Top Pick ในกลุ่มรับเหมาก่อสร้าง ที่น่าลงทุนที่สุดในปี 2560 ที่กำลังมาถึง
28 พ.ย. 2559

บล.ดีบีเอสฯ ระบุในบทวิเคราะห์วันนี้(28 พ.ย.) ว่า บริษัท ช.การช่าง จำกัด (มหาชน) หรือ CK จากค่าใช้จ่ายขาย-บริหารที่สูงในงวด ไตรมาส 3/59 ยังผลให้ อัตรากำไรสุทธิเป็นเพียง 3.8% เทียบกับ เทียบไตรมาสก่อนหน้าที่ 5% คาดว่าในไตรมาส4/59 ยังดำเนินต่อไป แต่คาดว่าจะเป็นปัจจับลบแค่ชั่วคราว
ทั้งนี้ในงวดไตรมาส 3/59 รายการนี้เพิ่มขึ้นถึง 87% เทียบไตรมาสก่อนหน้าและ 50% เทียบช่วงเดียวกันของปีก่อนเพราะโครงการที่เสร็จมีการย้ายค่าใช้จ่ายพนักงานมายังสำนักงานใหญ่ แต่เมื่อมาถึงไตรมาส1/60 คาดว่าค่าใช้จ่ายนี้จะเข้าสู่ภาวะปกติ เพราะจะเริ่มมีโครงการใหม่ ด้านกำไร ไตรมาส 3/59 ที่อ่อนลงมาก 68% เทียบ เทียบไตรมาสก่อนหน้าเนื่องจากฐานไตรมาส2/59 มีกำไรสูงผิดปกติ จากการบันทึกรายได้ส่วนเพิ่มจากงานเขื่อนไซยะบุรีที่ประเทศสาธารณรัฐประชาธิปไตยประชาชนลาวถึง 14 พันล้านบาท
มีโอกาสดีที่จะได้งานโรงไฟฟ้าที่ประเทศสาธารณรัฐประชาธิปไตยประชาชนลาว และคาดว่าจะเป็นแรงกระตุ้นราคาหุ้นได้ ปัจจุบันบริษัทลูกคือ CKP กำลังเจรจากับรัฐบาลลาวที่จะทำ MOU กับโครงการเขื่อนพลังน้ำใหม่ เราคาดว่ากำลังการผลิตไฟฟ้าสูงเป็น 1,400-1,500 MW ด้วยมูลค่าโครงการ 100-103 พันล้านบาท คาดว่าความคืบหน้าจะมีให้เห็นในงวดไตรมาส4/59 นี้ และเนื่องจาก CK ถือหุ้น 30.25% ใน CKP จึงคาดว่าทาง CK จะได้รับงานก่อสร้างทั้งหมด และเริ่มก่อสร้างปี 2563
ส่วนความคืบหน้าเขื่อนไซยะบุรีปัจจุบันเป็น 66% จากมูลค่าทั้งหมด 94 พันล้านบาท สำหรับการ COD คาดว่าจะเริ่มได้ ต.ค.62 ซึ่งถือว่าเร็วกว่ากำหนดการประมาณ 4 เดือน คาดว่าจะทำให้ CKP มีรายได้เพิ่มขึ้น 3.7 พันล้านบาท และมีอัตรากำไรสุทธิสูงไปถึง 12% ถือเป็นส่วนที่จะเพิ่มขึ้นได้สำหรับ CKP ในอนาคต และ CK จะได้ประโยชน์จากกำไรตามส่วนได้เสียที่เพิ่มขึ้นจาก CKP ด้วยนั่นเอง
คงคำแนะนำ ซื้อ ราคาพื้นฐานก็คงไว้เช่นกันที่ 40.00 บาทซึ่งประเมินด้วยวิธี SOP (sum of parts) คาดว่าบริษัทจะได้รับประโยชน์จากการได้งานเมกะโปรเจ็กต์ที่จะเปิดประมูลเพิ่มอีกเป็นจำนวนมาก เพราะบริษัทมีประสบการณ์และความสามารถสูง และมี synergy กับบริษัทในกลุ่มคือ BEM, CKP และ TTW ถือว่า CK เป็น Top Pick ในกลุ่มรับเหมาก่อสร้าง ที่น่าลงทุนที่สุดในปี 2560 ที่กำลังมาถึง